**РЕШЕНИЯ от ПРОТОКОЛ №2**

**31.01.2023 г.**

**ОТНОСНО:** *Приемане на Дневен ред на заседанието на Общински съвет – Момчилград, което се проведе на 31. 01. 2023 г.*

**ВНОСИТЕЛ:** Ерсин Юмер – Председател на Общински съвет – Момчилград

**РЕШЕНИЕ №2**

**Общински съвет - Момчилград реши:**

Проекто - дневния ред на заседанието, което се проведе на 31. 01. 2023 г. да стане дневен ред със следните промени:

**1. От дневния ред отпада:**

 **т.3** *Кандидатстване на община Момчилград с проектно предложение за директно предоставяне на средства по Процедура**BG-RRР-4.025-„Подкрепа за енергийно ефективни системи за улично осветление“ с финансиране по Механизма за възстановяване и устойчивост на Република България /Покана 1/*

**-2. Допълнения към дневния ред:**

 **-т.15** *Разрешение за изработване на ПУП –ПЗ с идент. 86030.13.108 (площ 8101 м2) по КККР на с. Върхари, общ. Момчилград, обл. Кърджали, извън границите на урбанизираните територии по реда на чл. 124а, ал. 1 от ЗУТ и в условията на чл. 18 (с провеждане на процедура за утвърждаване на площадка или трасе за проектиране) и чл. 23, ал. 3 от ЗОЗЗ;*

**-т.16** *Кандидатстване на община Момчилград с проектнво предложение по кампания 2023 на проект „Красива България“;*

**-т. 17** *Отпускане на еднократна финансова помощ*

**ОТНОСНО:** *Докладна записка с Вх. №3/16. 01. 2023г.* **-** *Съгласуване на позиция и даване на мандат на Кмета на община Момчилград за участие в ОС „Асоциация по В и К - Кърджали“.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №3**

**На основание чл. 21, ал. 1, т. 23 и ал. 2 от ЗМСМА, във връзка с чл. 198П , ал. 5 ,т. 2 и 3 от Закона за водите /ЗВ/ и във връзка с писмо с изх. № АВиК-01-442-2/12.01.2023 г. и наш вх. №0600-7/12.01.2023г. за свикване на извънредно неприсъствено заседание на Общото събрание на Асоциация по ВиК на обособената територия, обслужвана от „ВиК“ ООД, гр. Кърджали, Общински съвет Момчилград реши:**

**1.ОПРЕДЕЛЯ инж. Алие Ибрахим – зам. кмет** за заместващ на представителя на Община Момчилград в Общото събрание на Асоциацията по ВиК на обособената територия, обслужвана от „В и К“ ООД, гр. Кърджали, при невъзможност на същия да участва в насроченото заседание на общото събрание на Асоциацията на **09.02.2023 г.** или определената резервна дата – **28.02.2023**  г.

**2. ДАВА МАНДАТ на Илкнур Кязим –– кмет**, в качеството му на представител на Община Момчилград в Общото събрание на Асоциацията, насрочено на **09.02.2023 г.** или определената резервна дата – **28.02.2023 г.** **,** по точките от дневния ред на заседанието да представи позицията на общината, както следва:

  **3**. **По т. 1.** да гласува за сключване на Допълнително споразумение №3 към Договор за стопанисване , поддържане и експлоатация на ВиК системите и съоръженията и предоставяне на водоснабдителни и канализационни услуги между Асоциация по В и К на обособената територия – гр.Кърджали и „ВиК” ООД , гр. Кърджали”.

**ОТНОСНО:** *Докладна записка с Вх. №7/18.01.2023г.* **-** *Искане за назначаване на независим финансов одит на МБАЛ „д-р Сергей Ростовцев“ ЕООД гр. Момчилград*

**ВНОСИТЕЛ:** д-р Младен Къров – управител на МБАЛ „д-р С. Ростовцев“ ЕООД гр. Момчилград

**РЕШЕНИЕ №4**

 **На основание чл. 21, ал. 1, т. 23, чл. 21, ал. 2 от ЗМСМА, чл. 37, ал. 2 от Закона за счетоводството, Общински съвет – Момчилград реши:**

1. Избира за независим финансов одитор на „Многопрофилна болница за активно лечение – Д-р Сергей Ростовцев“ ЕООД, гр. Момчилград, ЕИК 108507348 Манол Петков Кривошапков – регистриран одитор с рег. №428 на Института на дипломираните експерт-счетоводители в България, управител на „Кривошапкови Одит“ ООД, ЕИК 108688749, гр. Кърджали, предложен от д-р М. Къров – управител на „Многопрофилна болница за активно лечение – Д-р Сергей Ростовцев“ ЕООД.

2. Упълномощаваме д-р М. Къров – управител на „Многопрофилна болница за активно лечение – Д-р Сергей Ростовцев“ ЕООД да сключи договор за одит.

**ОТНОСНО:** *Докладна записка с Вх. №9/19.01.2023г.* **-** *Кандидатстване на община Момчилград с предложения за изпълнение на инвестиции /ПИИ/ по процедура чрез подбор BG-RRР-1.007 - „Модернизация на образователната среда“ по Национален план за възстановяване и устойчивост на Република България с финансиране по линия на Механизма за възстановяване и устойчивост.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №5**

**На основание чл.21, ал.1 и т.23 и ал. 2 от ЗМСМА, и съгласно Правилата за кандидатстване за финансова подкрепа от ПВУ, процедура чрез подбор BG-RRP-1.007 „Модернизация на образователната среда“, Общински съвет - Момчилград:**

1**.** Дава съгласие Община Момчилград да кандидатства и изпълнява предложения за инвестиции по процедура за подбор „Модернизация на образователната среда“ по Механизма за възстановяване и устойчивост със следните обекти:

-ОУ „Д-р Петър Берон“, гр. Момчилград;

-Детска градина „Здравец“, ул. „Васил Левски“ №8, гр. Момчилград.

2. Декларира**,** че за предложените проекти по т.1 ще бъде осигурена устойчивост и че съответните образователни институции ще продължат да функционират като такива, както и че няма да бъдат закривани за период, не по-малък от 5 години след крайното плащане към Крайния получател – Община Момчилград.

3. Дава съгласие за осигуряване на необходимите средства, в случай на разходи, които не се финансират по процедурата.

**ОТНОСНО:** *Докладна записка с Вх. №6/18.01.2023г.* **-** *Изпълнение на решенията на Общински съвет- Момчилград, приети през второто полугодие на 2022 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №6**

 **На основание чл. 44, ал. 1, т. 7 от ЗМСМА, Общински съвет – Момчилград реши:**

 Приема отчета на кмета на община Момчилград за второто полугодие на 2022 г.

**Виж:** *Приложения*

**ОТНОСНО:** *Докладна записка с Вх. №5/18.01.2023г. - Отчет за управление и разпореждане с общинско имущество през 2022 година.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №7**

**На основание чл. 21, ал. 1, т. 8, чл. 27, ал. 4 и ал. 5 от ЗМСМА, чл. 82 от Наредбата за реда за придобиване, управление и разпореждане с общинско имущество, Общински съвет - Момчилград реши:**

Приема отчета за управлението и разпореждане с общинско имущество за 2022 година, както и получените и разходвани суми от неговото управление и разпореждане.

**Виж:** *Приложения*

**ОТНОСНО:** *Докладна записка с Вх. №12/20.01.2023г. - Обсъждане и приемане на Програма за управление и разпореждане с имоти – общинска собственост в община Момчилград през 2023 година.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №8**

**На основание чл. 21, ал. 1, т. 8 и т. 12, чл. 27, ал. 4 и ал. 5 от ЗМСМА, във връзка с чл. 8, ал. 9 и ал. 10 от Закона за общинската собственост, Общински съвет – Момчилград реши:**

**І.**Приема предложената от общинска администрация Програма за управление и разпореждане с имоти-общинска собственост през 2023 година */Приложение №1/*

**ІІ.**Възлага на кмета на общината изпълнението на програмата по т.І от настоящето решение.

**ІІІ.**Задължава кмета на общината да публикува програмата по т.І на електронната страница на общината.

**Виж:** *Планове и стратегии*

**ОТНОСНО:** *Докладна записка с Вх. №13/20.01.2023г. - Приемане на Програма за управление и разпореждане с поземлени имоти – общинска собственост в община Момчилград през 2023 година.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №9**

**На основание чл. 21, ал. 1, т. 8 и т. 12, чл. 27, ал. 4 и ал. 5 от ЗМСМА, във връзка с чл. 8, ал. 10 от Закона за общинската собственост, чл. 9, ал. 1 от Наредбата за условията и реда за придобиване, управление и разпореждане със земи от общински поземлен фонд, Общински съвет – Момчилград реши:**

**І.**Приема предложената от общинска администрация Програма за управление и разпореждане с поземлени имоти общинска собственост за 2023 година.

**ІІ.**Общински съвет – Момчилград упълномощава Кмета на община Момчилград да предприеме всички действия за реализация на годишната програма.

**Виж:** *Планове и стратегии*

**ОТНОСНО:** *Докладна записка с Вх. №4/16.01.2023г. - Отдаване под наем на пасища, мери и ливади – от ОПФ на собственици на пасищни селскостопански животни регистрирани в Интегрираната информационна система на БАБХ за стопанската 2023-2024 г.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №10**

**На основание чл. 21, ал. 1, т. 8, чл. 52, ал. 5, т. 2 и чл. 27, ал. 4 и ал. 5 от ЗМСМА, чл. 37 и, ал. 3 от ЗСПЗЗ, Общински съвет – Момчилград реши:**

1. Дава съгласие за предоставяне на свободните мери, пасища и ливади *(Приложение №1)* от общинския поземлен фонд за индивидуално ползване на собственици на пасищни селскостопански животни регистрирани в Интегрираната информационна система на БАБХ, за които се сключват договори с минимален срок 5 стопански години, по цени определени по пазарен механизъм, като 30% от постъпленията от наеми да се използват за изпълнение на дейности от местно значение в съответното населено място.

2. Утвърждава Годишен план за паша за индивидуално ползване на мери, пасища и ливади – общинска собственост за стопанската 2023/2024 г., съгласно *Приложение № 2.*

 3. Определя Правила за ползване на ливади, мери и пасища на територията на община Момчилград, съгласно *Приложение №3.*

**ОТНОСНО:** *Докладна записка с Вх. №10/20.01.2023г.* **-** *Одобряване на проект на ПУП-ПП за елементите на техническата инфраструктура за обект: „ПУП-ПП за външно електрозахранващо кабелно трасе за ПИ с идент.65961.13.4 по КККР на с. Седлари, общ. Момчилград“, с трасе преминаващо през ПИ с идент. 65961.13.29 по КККР на с. Седлари, общ. Момчилград, извън границите на урбанизираните територии съгласно чл. 129, ал. 1 от ЗУТ.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №11**

**На основание чл. 21, ал. 1, т. 11 от ЗМСМА, чл. 129, ал. 1 от ЗУТ, Общински съвет - Момчилград реши:**

Одобрява проект на подробен устройствен план - парцеларен план за елементите на техническата инфраструктура за обект: „ПУП-ПП за външно електрозахранващо кабелно трасе за ПИ с идент. 65961.13.4 по КККР на с. Седлари, общ. Момчилград”, с трасе преминаващо през ПИ с идент. 65961.13.29 по КККР на с. Седлари, общ. Момчилград, извън границите на урбанизираните територии.

**ОТНОСНО:** *Докладна записка с Вх. №1/12.01.2023г.* **-** *Разрешение за изработване на проект за ПУП – ПИ с идент. 65797.6.101 по КККР в землището на с. Свобода, м. ДЕМИР ТАРЛА, общ. Момчилград, обл. Кърджали и извън границите на урбанизираните територии по реда на чл. 124а, ал. 1 от ЗУТ и в условията на Глава пета, чл. 17а, ал. 3 от ЗОЗЗ.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №12**

**На основание чл. 21, ал. 1, т. 11 от ЗМСМА и чл. 124а, ал. 1 от ЗУТ, Общински съвет - Момчилград** **реши:**

Разрешава на Х. Али да възложи изработването на ПУП-ПЗ (*Подробен устройствен план – план за застрояване*), придружен от планове за вертикално планиране, планове-схеми за комуникационно-транспортната мрежа и/или парцеларен план, за водоснабдяване, канализация, електрификация, от планове за паркоустройство и благоустройство, геоложки проучвания и други за сметка от заинтересованото лице за ПИ с идент. 65797.6.101 по КККР на с. Свобода, м. ДЕМИР ТАРЛА, общ. Момчилград, обл. Кърджали и одобрява съответното задание за проектиране във връзка с промяна на предназначението на имота от земеделска земя в имот за производствени нужди в предимно производствена зона Пп: макс. плътност 80%, макс. интензивност на застрояване 2,5, макс. височина на сгради – 10 м. и минимална озеленена площ 20%, като една трета от нея трябва да бъде осигурена за озеленяване с дървесна растителност.”

**ОТНОСНО:** *Докладна записка с Вх. №262/16.12.2022г.* **-** *Приемане на нова Наредба за специфични изисквания към облика на градските пространства, сградите и архитектурните ансамбли на територията на гр. Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №13**

 **На основание чл. 21, ал.2, чл. 21, ал.1, т. 23 от ЗМСМА, Общински съвет – Момчилград реши:**

Приема нова Наредба за облика, благоустрояването и съхранението на градската среда на територията на град Момчилград.

**Виж:** *Наредби*

**ОТНОСНО:** *Докладна записка с Вх. №11/19.01.2023г. - Информация по чл. 125 от ЗПФ за четвъртото тримесечие на 2022 година.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №14**

 **На основание чл.21, ал.1, т.6, чл. 27, ал. 4 и ал. 5 от Закона за местното самоуправление и местната администрация и чл. 125, ал. 4 от Закона за публичните финанси, Общински съвет - Момчилград реши:**

 1. Общински съвет - Момчилград приема информацията за актуализираното разпределение на променения бюджет на общината за четвъртото тримесечие на 2022 година по *Приложение №1* - за бюджета и *Приложение №2* за сметката за средства от Европейския съюз, които са неразделна част от решението.

**Виж:** *Приложения*

**ОТНОСНО:** *Докладна записка с Вх. №15/24.01.2023г.* **-** *Изменения и допълнения в състава на Постоянните комисии при Общински съвет –Момчилград.*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №15**

**Съгласно чл. 21, ал. 1, т. 1, чл. 27, ал. 4 от ЗМСМА и във връзка с чл. 32, ал. 4 от Правилника за организацията и дейността на Общински съвет – Момчилград, неговите комисии и взаимодействието му с общинска администрация, Общински съвет – Момчилград реши:**

1.Приема изменение и допълнение в състава на постоянната комисия по:

 1.1 Образование, култура, туризъм, спорт и младежки дейности, вероизповедания, наименование на обекти с местно значение в състав от седем общински съветника, като на мястото на **И. Ибрахим** се определи **Е. Еюб.** ПК придобива следния състав:

**Председател:** Н. Юсуф

**Зам. председател**: А. Местан

**Членове:** Б.Мехмед; Е.Хасан; Л.Хасан; Е.Реджеб; Е. Еюб.

1.2 Селско стопанство, гори, води и екология в състав от седем общински съветника, като на мястото на **И. Ибрахим** се определи **Е**.**Еюб.** ПК придобива следния състав:

**Председател**: Е. Реджеб

**Зам. председател**: Р. Юсеин

**Членове:** Е. Еюб; Т. Сали; Ю. Юсеин; Ш. Халит; Ф. Сюлейман

**ОТНОСНО:** *Докладна записка с Вх. №16/24.01.2023г.* **-** *Приемане годишен отчет за изпълнението на мандатната програма за управление на Кмета на община Момчилград за 2022 година*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №16**

**На основание чл. 44, ал. 5 от ЗМСМА, Общински съвет – Момчилград реши:**

Приема Годишен отчет за 2022 година от Мандатната програма за управление на кмета на община Момчилград за периода 2019-2023 година.

**Виж:** *Приложения*

**ОТНОСНО:** *Докладна записка с Вх. №17/25.01.2023г.* **-** *Разрешение за изработване на ПУП –ПЗ с идент. 86030.13.108 (площ 8101 м2) по КККР на с. Върхари, общ. Момчилград, обл. Кърджали, извън границите на урбанизираните територии по реда на чл. 124а, ал. 1 от ЗУТ и в условията на чл. 18 (с провеждане на процедура за утвърждаване на площадка или трасе за проектиране) и чл. 23, ал. 3 от ЗОЗ*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №17**

**На основание чл. 21, ал. 1, т. 11 от ЗМСМА и чл. 124а, ал. 1 от ЗУТ и във връзка с чл. 18 и чл. 23, ал. 3 от ЗОЗЗ и след положително становище на главния архитект, Общински съвет - Момчилград реши:**

Разрешава на М. Мехмед да възложи изработването на ПУП-ПЗ (Подробен устройствен план – план за застрояване) придружен от планове за вертикално планиране, планове-схеми за комуникационно-транспортната мрежа и/или парцеларен план, за водоснабдяване, канализация, електрификация и други за ПИ с идент. 86030.13.108 по КККР на с. Върхари, общ. Момчилград, обл. Кърджали за сметка от заинтересованото лице, и одобрява съответното задание за проектиране във връзка с промяна на предназначението на имота от земеделска земя в имот за производство на електрическа енергия от възобновяеми енергийни източници, използващи фотоволтаични (слънчеви) системи с устройствени показатели: макс. плътност 80% и минимална озеленена площ 20%, като една трета от нея трябва да бъде осигурена за озеленяване с дървесна растителност със задължителното условие за прилагането на чл. 21, ал. 1 от ЗОЗЗ.

**ОТНОСНО:** *Докладна записка с Вх. №18/26.01.2023г. - Кандидатстване на община Момчилград с проектно предложение по кампания 2023 на проект „Красива България“*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №18**

**На основание чл. 21, ал. 1, т. 8 и т. 23 и ал. 2, чл. 27, ал. 4 и ал. 5 от ЗМСМА, и във връзка с изисквания на обява за кампания 2023 на Проект „Красива България“ на МТСП, Общински съвет - Момчилград реши:**

1.Дава съгласие Община Момчилград да кандидатства по обявената кампания 2023 на Проект „Красива България” по Мярка 01 „Подобряване на обществената среда в населените места” с проектно предложение: **„Текущ ремонт с цел подобряване на обществената среда в залата на НЧ „Нов живот-1926“ в гр. Момчилград“;**

2.Дава съгласие при реализирането на проектното предложение да бъде осигурен финансов ресурс в размер на минимум 54 % (петдесет и четири процента) от общата стойност на проектното предложение като съфинансиране от страна на Община Момчилград.

3.Възлага на кмета на Община Момчилград да извърши всички необходими действия по изпълнение на Решението.

**ОТНОСНО:** *Докладна записка с Вх. №19/30.01.2023г.* **–** *Отпускане на еднократна социална помощ*

**ВНОСИТЕЛ:** Илкнур Кязим **-** кмет на община Момчилград

**РЕШЕНИЕ №19**

**На основание чл. 21, ал. 1, т. 23 от ЗМСМА, Общински съвет – Момчилград реши:**

Дава съгласие за отпускане на еднократна финансова помощ в размер на по една минимална работна заплата от 780, 00 лв. на следните лица от община Момчилград:

 - М.Ибрахим от с. Груево, общ. Момчилград;

 -Ш. Мустафа от гр. Момчилград.

 **ПРЕДСЕДАТЕЛ: /П/**

 **(Ерсин Юмер)**